પાઠ 14
ઈસુને ક્રૂસે જડવામાં આવે છે
શિક્ષક માર્ગદર્શિકા  ·  શુભ સમાચાર સન્ડે સ્કૂલ પાઠો
	ચિત્રો

	હેતુ
	શીખવવું કે ઈશ્વરના પુત્ર ઈસુ ખ્રિસ્ત માણસના પાપ માટે બલિદાન તરીકે મરણ પામ્યા.

	શિક્ષકની તૈયારી
	ઈશ્વરને પ્રાર્થના કરો કે તે તમને વિદ્યાર્થીઓને ક્રૂસ પર ઈસુના મરણનું મહત્ત્વ સ્પષ્ટ રીતે સમજાવવામાં મદદ કરે. પછી માર્ક 15:15-20; લૂક 23:26-49 અને પાઠની યોજના વાંચો અને તેનો અભ્યાસ કરો.

	મુખપાઠ કલમ
	1 પિતર 2:24
ખ્રિસ્તે પોતે ક્રૂસ પર પોતાના શરીરમાં આપણાં પાપો ઉઠાવ્યાં.



પાઠની યોજના
પ્રસ્તાવના
પાઠમાં એક અરીસો લાવો. તેને કોઈ બાળકના ચહેરા સામે ધરો. પૂછો, “તમને શું દેખાય છે?” જવાબ, “મારો ચહેરો,” અથવા “હું.” શિક્ષક ફરી પૂછે, “શું તમે પોતાને સ્પષ્ટ જોઈ શકો છો?”
બાળક જવાબ આપશે, “હા”
શિક્ષકે અરીસા પર થોડી ધૂળ લગાડવી અને એ જ પ્રશ્ન પૂછવો. “શું તમે હવે પોતાને સ્પષ્ટ જોઈ શકો છો?” આ વખતે તે સ્પષ્ટ જોઈ શકતો નથી.
પાઠના મુખ્ય મુદ્દાઓ
	1.આપણા પાપે આપણાં જીવનને આ મેલા અરીસા જેવાં બનાવ્યાં છે. ઈશ્વરે આપણને પોતાના જેવા બનાવ્યા પણ હવે આપણે તેમને જોઈ શકતા નથી. ઈસુ આપણને બતાવવા આવ્યા કે ઈશ્વર કેવા છે. બાળકોને પૂછો કે ઈસુ પૃથ્વી પર રહેતા હતા ત્યારે તેમણે કરેલાં કોઈ પણ કામો કહે. થોડા જવાબો પછી, ચિત્ર 15 બતાવો. વાર્તાઓનું ટૂંકમાં પુનરાવર્તન કરો. આ સારાં કામો હતાં. પૂછો, “શું ઈસુએ ક્યારેય કંઈ ખોટું કર્યું?” “ના. તે ઈશ્વરના પુત્ર છે.”
	2.સમજાવો કે ઈસુએ પોતાના કામ અને વાર્તાઓ દ્વારા શીખવ્યું કે લોકો પોતાના જીવનમાં ઈશ્વરની શ્રેષ્ઠ રીતે ઉપાસના અને આજ્ઞાપાલન કેવી રીતે કરી શકે. તેમના કામ અને વાર્તાઓએ લોકોને બતાવ્યું કે તેઓ ક્યારે ખોટા અને સ્વાર્થી હતા. તેમણે તેમને બતાવ્યું કે તેઓ પાપી છે. ઘણા લોકોને આ ગમ્યું નહિ, ખાસ કરીને આગેવાનોને જેમણે લોકોને ઈશ્વરની ઉપાસના કેવી રીતે કરવી તે શીખવવું જોઈતું હતું. તેઓ ગુસ્સે થયા અને સરકાર પાસે ઈસુની ધરપકડ કરાવી.
	3.ઈસુને સૈનિકોને સોંપવામાં આવ્યા. માર્ક 15:15-20 માં શું બન્યું તે કહો. ચિત્ર 16 બતાવો. ઈસુએ ક્યારેય પાપ કર્યું ન હતું પણ તેમને માર મારવામાં આવ્યો. તેમણે સામનો ન કર્યો. તે ગુસ્સે ન થયા.
	4.ઈસુને ક્રૂસે જડવા લઈ જવામાં આવ્યા. ચિત્ર 17 બતાવો. લૂક 23:26-27.
	5.વાર્તાનો બાકીનો ભાગ કહેવા માટે ચિત્ર દૂર રાખો, લૂક 23:32-48. બે ચોરોને ક્રૂસે જડવામાં આવ્યા. ઈસુએ ઈશ્વરને તેમને માફ કરવા કહ્યું જેમણે તેમને ક્રૂસે જડ્યા. સૈનિકોએ તેમનાં કપડાં વહેંચી લીધાં. ઈસુ મરણ પામ્યા ત્યારે સૂર્યે પ્રકાશવાનું બંધ કર્યું. ઈશ્વરે કહ્યું કે પાપની માફી માટે રક્ત વહેવડાવવું જ જોઈએ. ઈસુએ આપણા માટે પોતાનું રક્ત વહેવડાવ્યું. જેમણે ક્યારેય પાપ કર્યું ન હતું તેમણે આપણાં પાપો પોતાના પર લીધાં અને આપણી જગ્યાએ મરણ પામ્યા (ચિત્ર 21 બતાવો)
મુખપાઠની કલમ શીખવો
પુનરાવર્તન
પાઠનું ટૂંકું પુનરાવર્તન કરીને ભાર મૂકો કે નિષ્પાપ ઈસુ આપણાં પાપો માટે મરણ પામ્યા અને બલિદાન તરીકે પોતાનું શરીર અને રક્ત આપ્યાં. ઈસુએ આપણી જગ્યાએ સજા ભોગવી જેથી ક્રૂસ પર ઈસુના પૂર્ણ થયેલા કામમાં વિશ્વાસ દ્વારા આપણે સદાકાળ ઈશ્વરના મિત્રો બની શકીએ.
પાઠ પ્રત્યે આપણો પ્રતિભાવ
પ્રસ્તાવનામાં વાપરેલો અરીસો બતાવો. તે હજી મેલો છે. અરીસાને પાણીમાં બોળો અથવા તેને એકદમ સ્વચ્છ લૂછી નાખો. જેમ આ અરીસો સ્વચ્છ કરવામાં આવ્યો છે, તેમ ઈસુએ ક્રૂસ પર મરણ પામીને આપણું પાપ ધોઈ અને લૂછી નાખ્યું.
શું તમે તેમનો આભાર માન્યો છે?
બાળકોને પૂછો કે ઈસુને જે શુક્રવારે ક્રૂસે જડવામાં આવ્યા તેને આપણે “ગુડ ફ્રાઇડે” કેમ કહીએ છીએ?

